OpenLLM-France/wikimedia huggingface dataset:
# L'Arcusgi

L'Arcusgi folk musika talde polifoniko korsikarra da, 1984an sortua, Bastian eta Luccianan jatorria duena.
L'Arcusgi, korsikeraz, Pasquale Paoli korsikar abertzalearen armadak XVIII. mendean erabiltzen zituen arkabuzen izena da. Izenak berak agerian jartzen du taldeak haren abestiei eman nahi dion zentzu politikoa.
Kideen kopurua aldatu egin da urteen poderioz. Gaur egun 9 abeslarik eta 5 musikarik osatzen dute (2016an).
Korsikar hizkuntza eta identitatearen aldeko jarrera garbia hartzen dute haien abestietan. Horretaz gain, haien eskubide nazionalak aldarrikatzen dituzten beste herriei aipamena ere egiten diete sarri. Taldeak, bereziki, harreman estuak mantendu ditu beti Euskal Herriarekin

## Diskografia

* 1989 - Resistenza
* 1993 - So Elli
* 1995 - Scrittori
* 1998 - Testimone à l'eternu
* 2002 - Compilation des 4 premiers albums
* 2002 - In vivu à fianc'a voi...
* 2005 - L'arcusgi di Pasquale
* 2008 - voce ribella

## Erreferentziak

* ↑ Corse-matin: Musique L'Arcusgi : le retour des « Basques corses », 2011ko ekainean

## Kanpo estekak

* (Frantsesez) Taldearen aipamena
* Askatasunera abestia entzungai
* Datuak: Q2282380
# L'Arena (Asturias)

L'Arena, gaztelaniaz: San Juan de la Arena, Espainiako Asturias autonomia erkidegoko Soto del Barco udalerriko Ranón parrokian dagoen etxaldea eta arrantza portu bat da, Avilésko eskualdean. 2017ko erroldaren arabera 1.145 biztanle zituen.
* Datuak: Q9073540
* Multimedia: L'Arena / Q9073540
# Lazunarri malekoia

Lazunarri kaia Lekeition (Bizkaia) dagoen kai edo eraikuntza hidraulikoa da. 2015eko azaroaren 10ean, Eusko Jaurlaritzak kultura ondasun izendatu zuen, Lea ibaiko industria paisaia monumentu-multzo sailkapenaren barnean.

## Ezaugarriak

Lea ibaiaren estuarioan kokatua dago, Isuntza hondartzaren eta Garraitz (San Nikolas) uhartearen artean. XVIII. mendean eraikitako sistema hidraulikoa da, itsasadarraren bokalaren norabidea aldatzeko sortua. Horri esker jitoan doan hondarrak ez zuen ibai-ahoan barrarik sortzen eta ontziek ibaian gora egin ahal zuten.
XIX. mendean berreraikia, 2011ko ekaitz batek zati batzuk puskatu zituen. 2015ko hasieran berritze lanak egin zituzten, tarte hautsiak berreginez eta hondatuak konponduz. Horrela, kai berrituak 4,10m zabal eta 245 m luze ditu.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).
* ↑ «Lea ibaiko (Bizkaia) Industria Paisaia. Ondarea. Euskal Ondare Kulturalaren Informazio Sistemaren hasiera orria» www.euskadi.eus (Noiz kontsultatua: 2019-07-13).
* ↑ Berrikuntza lanen deskribapena eta argazkiak Balzola enpresaren webgunean

## Kanpo estekak

* Datuak: Q65561995
# Lazy Mountain (Alaska)

Lazy Mountain Ameriketako Estatu Batuetako erroldak esleitutako leku bat da. Matanuska-Susitna Boroughn dago, Alaska estatuan. 1.506 biztanle ditu, 152,28095 kilometro koadroko azaleran banatuta.

## Ikus, gainera

* Matanuska-Susitna Borough

## Kanpo estekak

* Datuak: Q928166
# Lazurita

Lazurita sulfatoa, sufrea eta kloroa daukan tektosilikatoa da. Bere formula (Na,Ca)$_8$(AlSiO$_4$)$_6$(SO$_4$,S,Cl)$_2$ da. Feldespatoidea eta sodaliten taldekoa da. Lapis lazuli harribitxiaren osagai nagusia da.

## Kanpo estekak

* Datuak: Q10914750
* Multimedia: Lazurite / Q10914750
# Lazy Y U (Arizona)

Lazy Y U Ameriketako Estatu Batuetako erroldak esleitutako leku bat da. Mohave konderrian kokatuta dago, Arizona estatuan. 474 biztanle ditu, 40,687076 kilometro koadroko azaleran banatuta.

## Ikus, gainera

* Mohave konderrian

## Kanpo estekak

* Datuak: Q12958131
# Lazy Acres (Colorado)

Lazy Acres Ameriketako Estatu Batuetako erroldak esleitutako leku bat da. Boulder konderrian dago, Colorado estatuan. 957 biztanle ditu, 13,703364 kilometro koadroko azaleran banatuta.

## Ikus, gainera

* Boulder konderria

## Kanpo estekak

* Datuak: Q390068
# Laztantxu eta Betargi

Laztantxu eta Betargi Seber Altuberen (1879-1963) eleberri bakarra da, Baionan, zentsuratik at, A. Lertxundi izengoitiarekin, 1957an plazaratu zuena. Liburuan Espainiako Gerra Zibilaren benetako gertaera batzuk azaltzen ditu, Arrasturi izeneko herri batean kokatuta, zalantzarik gabe Arrasate. Moldez eta edukiez oso liburu tradizionala eta eleberri bezala gutxi landua da, baina urte horietan gerraren inguruko gertaerak azaltzen dituen bakarrenetariko bat izan zen. Bigarren edizioa Juan San Martinen hitzaurrearekin plazaratu zen; haren iritziz eleberri hau "gure historiaren lekukotasuna" da.

## Argumentua

Laztantxu eta Betargi ezkonduberri zoriontsuak dira eta Arrasturin bizi dira. Gerra pizten denean frankistek Betargi harrapatu eta fusilatu zuten. Laztantxi Donostiara joango da senarraren berri izateko, lehen, eta gero gertatukoaz informazioa jasotzeko ondoren. Horren harira errepresioaren gertaera latzak eta izugarrikeriak ezagutuko ditugu.

## Kanpo estekak

* Antonia Ormaetxeak Susa aldizkarian plazaratutako komentarioa, 1987-04.
* Datuak: Q61365236
# Lazulita

Lazulita fosfato motako minerala da eta lazulita taldearen kidea da.

## Ezaugarriak

Lazulita fosfato mineralaren formula kimikoa hau da: ${\ce {MgAl2(PO4)2(OH)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Lazulite: Mineral information, data and localities.» www.mindat.org (Noiz kontsultatua: 12-05-2019).
# Lazuri (Satu Mare)

Lazuri Errumaniako udalerri bat da, Satu Mare konderrian. 5.977 biztanle ditu, 70,72 kilometro koadroko azaleran banatuta.

## Herriak

Udalerrian honako herriak daude:
Lazuri $^{(en)}$ Bercu $^{(en)}$ Nisipeni $^{(en)}$ Noroieni $^{(en)}$ Peleș $^{(en)}$ Pelișor $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5054973
* Multimedia: Lazuri (Satu Mare) / Q5054973
# Lazuri de Beiuș

Lazuri de Beiuș Errumaniako udalerri bat da, Bihor konderrian. 1.487 biztanle ditu, 58,92 kilometro koadroko azaleran banatuta.

## Herriak

Udalerrian honako herriak daude:
Lazuri de Beiuș $^{(en)}$ Băleni $^{(en)}$ Cusuiuș $^{(en)}$ Hinchiriș $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12116973
# Lazy Lake (Florida)

Lazy Lake Floridako herri bat da. Broward konderrian kokatua dago. 2010ean 25 biztanle zituen, 0,1 kilometro koadrotan banatuta.

## Ikus, gainera

* Broward konderria

## Kanpo estekak

* Datuak: Q945116
* Multimedia: Lazy Lake, Florida / Q945116
# Txori Buruko plaka

Txori Buruko plaka, mikroplaka tektoniko bat da, 0,01295 estereorradianeko hedadura duena. Oro har, Australiako plakari lotua dago. Bere izena, Ginea Berria uhartearen mendebaldeko muturra osatzen duen Txori Buru penintsulatik hartzen du.
Ozeano Barearen mendebaldeko muturrean dago. Ginea Berriaren mendebaldeko zatia (Txori Buru penintsula), Moluka uharteen iparraldea eta Moluka uharteetako itsasoaren ekialdea hartzen ditu.
Txori Buruko plakak, Filipinetako plakarekin, Sondako plakarekin, Moluka itsasoko plakarekin, Banda Itsasoko plakarekin, Woodlark plakarekin eta Caroline plakarekin muga egiten du.
Txor Buruko plaka, milioi bat urteko, 0,3029º-ko errotazio abiadurarekin mugitzen da, 12º 56' ipar latitudean eta 87º 96'ko longitudean kokatutako polo baten arabera.

## Kanpo estekak

* Datuak: Q1200497
* Multimedia: Bird's Head tectonic plate / Q1200497
# Txori ehule marradun

Txori ehule marraduna (Ploceus manyar) Ploceus generoko animalia da. Hegaztien barruko Ploceidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Ploceus
* Ploceidae

## Kanpo estekak

* World Bird Names
* Datuak: Q1306610
* Multimedia: Ploceus manyar / Q1306610
* Espezieak: Ploceus manyar
# Txori inurrijale

Txori inurrijale (Thamnophilidae) ​​hegazti paseriformeen familia bat da, Erdialdeko eta Hego Amerikako eremu azpitropikal eta tropikaletan zehar, Mexikotik Argentinaraino bizi direnak. Barnean 200 espezie baino gehiago ditu.

## Generoak

* Batara (f.) Lesson, 1831
* Biatas (m.) Cabanis & Heine, 1859
* Cercomacra (f.) P.L. Sclater, 1858
* Clytoctantes (m.) Elliot, 1870
* Cymbilaimus (m.) G.R. Gray, 1840
* Dichrozona (f.) Ridgway, 1888
* Drymophila (f.) Swainson, 1824
* Dysithamnus (m.) Cabanis, 1847
* Formicivora (f.) Swainson, 1824
* Frederickena (f.) Chubb, 1918
* Gymnocichla P.L. Sclater, 1858
* Gymnopithys Bonaparte, 1857
* Herpsilochmus (m.) Cabanis, 1847
* Hylophylax Ridgway, 1909
* Hypocnemis Cabanis, 1847
* Hypocnemoides Bangs & T.E. Penard, 1918
* Hypoedaleus (m.) Cabanis & Heine, 1859
* Isleria Bravo et al., 2012
* Mackenziaena (f.) Chubb, 1918
* Megastictus (m.) Ridgway, 1909
* Microrhopias (m.) P.L. Sclater, 1862
* Myrmeciza G.R. Gray, 1841
* Myrmoborus (m.) Cabanis & Heine, 1859
* Myrmochanes Allen, 1889
* Myrmorchilus (m.) Ridgway, 1909
* Myrmornis Hermann, 1783
* Myrmotherula (f.) P.L. Sclater, 1858
* Neoctantes (m.) P.L. Sclater, 1869
* Percnostola Cabanis & Heine, 1859
* Phaenostictus Ridgway, 1909
* Phlegopsis Reichenbach, 1850
* Pithys Vieillot, 1818
* Pygiptila (f.) P.L. Sclater, 1858
* Pyriglena (f.) Cabanis, 1847
* Rhegmatorhina Ridgway, 1888
* Rhopornis (m.) Richmond, 1902
* Sakesphorus (m.) Chubb, 1918
* Sclateria Oberholser, 1899
* Skutchia Willis, 1968
* Stymphalornis (m.) Bornschein, Reinert & Teixeira, 1995
* Taraba (m.) Lesson, 1831
* Terenura (f.) Cabanis & Heine, 1859
* Thamnistes (m.) P.L. Sclater & Salvin, 1860
* Thamnomanes (m.) Cabanis, 1847
* Thamnophilus (m.) Vieillot, 1816
* Xenornis (m.) Chapman, 1924

## Erreferentziak

* ↑ Gustavo A. Bravo, R. Terry Chesser & Robb T. Brumfield. (2012-2-16). «Isleria, a new genus of antwren (Aves: Passeriformes: Thamnophilidae)» Zootaxa 3195 (6): 1–67..

## Kanpo estekak

* Datuak: Q427512
* Multimedia: Thamnophilidae / Q427512
* Espezieak: Thamnophilidae
# Txori Barrote

Txori Barrote :
| Sorrera: | 1981 |
| Txupinera: | Jone Artola (2013) |
| Egoitza: | Barrenkale, 9 (Zazpikaleak) |
| Leloa: | |
| Kideak: | 150 |
| Koloreak: | Marra zuri eta beltzak |
| Egoera: | Aktiboak |
| Webgunea: | - |
Txori Barrote Bilboko konpartsarik beteranoetarikoa da, hauen federakundearen kidea dena eta Amnistiaren Aldeko Batzordeen inguruan dagoena.
Sorreran, "Xakilixut" izena hartu zuen, baina 1986an gaur egungoa ipini zioten.
2010eko urtarrilean Iñaki Azkunak Bilboko alkateak bi urtetako zigorra ezarri zion Txori Barrote eta Kaskagorri konpartsei: bi urtez (2010 eta 2011) Bilboko Aste Nagusitik kanporatu zituen euskal preso politikoen argazkiak erakusteagatik. Urte batzuk beranduago, Bilboko Administrazioarekiko Auzien Epaitegiko epaile batek konpartsaren errekurtsoa haintzat hartu eta Azkunaren zigorra baliogabetu zuen.

## Erreferentziak

* ↑ http://www.argia.eus/albistea/epaile-batek-baliogabetu-egin-du-azkunak-txori-barroteri-ezarritako-zigorra

## Ikus, gainera

* Bilboko Aste Nagusia

## Kanpo estekak

* Bilboko Konpartsen Federakundearen webgunean
* Datuak: Q12268420
# Txori ehule burugorri

Txori ehule burugorria (Anaplectes rubriceps) Anaplectes generoko animalia da. Hegaztien barruko Ploceidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Anaplectes
* Ploceidae

## Kanpo estekak

* World Bird Names
* Datuak: Q727989
* Multimedia: Anaplectes rubriceps / Q727989
* Espezieak: Anaplectes rubriceps
# Txori Buru penintsula

Txori Buru penintsula (indonesieraz Semenanjung Kepala Burung, nederlanderaz Vogelkop schiereiland) edo Doberai penintsula (indonesieraz Semenanjung Doberai), Indonesiako Mendebaldeko Papua probintziaren iparmendebaldeko zatia hartzen duen penintsula luze bat da. Dampier itsasartea zeharkatuz, Waigeo uhartea dago, Raja Ampat uhartedikoa, eta Batanta uhartea, justu, penintsularen iparmendebaldeko muturraren parean dago, hau ere Raja Ampat uhartedikoa. Cenderawasih badia luzea, ekialdean dago. Hegoaldean duen penintsula, Bomberai penintsula da.
Hiri nagusia Manokwari da, probintziako hiriburua.

## Kanpo estekak

* Datuak: Q646290
* Multimedia: Bird's Head peninsula / Q646290
# True Grit (argipena)

True Grit izenarekin lan bat baino gehiago ekoitzi izan da:
* True Grit (1969ko filma), John Wayne protagonista duena.
* True Grit (2010eko filma), Coen anaiek zuzendua.
# True Lies

True Lies (euskaraz Benetako Gezurrak) 1994ko James Cameron estatubatuar zinema zuzendariak zuzendu, Stephanie Austin ekoizlearekin batera ekoiztu eta Randall Frakes gidoigilearekin batera idatzitako akziozko espioi komedia film bat da. 1991ko Claude Zidi, Simon Michaël eta Didier Kaminka frantziar gidoigileen La Totale! filmean oinarritua dago. Arnold Schwarzenegger, Jamie Lee Curtis, Tom Arnold, Art Malik, Tia Carrere, Bill Paxton, Eliza Dushku, Grant Heslov eta Charlton Heston aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Harry Taskerrek (Arnold Schwarzenegger) bizimodu bikoitza darama: sei hizkuntza eta kontraespioitza era gustiak dakizki eta Omegarentzat nazioarteko espioi lanetan dabil, terrorismo nuklearrari aurre egiteko AEBetako agentzia sekretua. Estatu segurtasun arrazoiengatik, Herryk bere emazte Heleni (Jamie Lee Curtis) bere benetazko lanbidea zein den ezkutatu eta ordenagailu saltzaile aspergarri bat dela sinistuarazi dio. Harryk bere herrialdea salbatzeko dohaiak eta kemena sobera ditu, baia bere ezkontza salbatzeko gai ez ote den beldur da. Baina, Helenek bere senarraren benetazko lankidea zein den jakitean, aurkikuntza berriaik zirrara sortarazi, eta etxekoandre baten egunerokotasun aspergarritik ihesbidea balitz gisa, senarrari atentatu odoltsu bat burutu asmoz dabilen komando jihadista bat atzematen lagunduko dio.

## Aktoreak

* Arnold Schwarzenegger: Harry Tasker
* Jamie Lee Curtis: Helen Tasker
* Tom Arnold: Albert 'Gib' Gibson
* Bill Paxton: Simon
* Tia Carrere: Juno Skinner
* Art Malik: Salim Abu Aziz
* Eliza Dushku: Dana Tasker
* Grant Heslov: Faisal
* Charlton Heston: Spencer Trilby zuzendaria
* Marshall Manesh: Jamal Khaled
* James Allen: Kolonela
* Ofer Samra: Yusef

## Kanpo estekak

* True Lies filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q110397
* Multimedia: True Lies / Q110397
# True Love Will Never Fade

True Love Will Never Fade (euskaraz Benetako Maitasuna Ez Da Inoiz Desegingo), Mark Knopfler eskoziar kantautorearen abesti bat da. 2007ko Kill to Get Crimson (Gorrimina Lortzeko Erail) diskoaren barnean argitaratu zuen.

## Kanpo estekak

* True Love Will Never Fade abestia entzungai (Ingelesez)
* Datuak: Q9361884
# True Romance

True Romance (euskaraz Benetazko Amodioa) 1993ko Tony Scott ingeles zinema zuzendariak zuzendutako amodio eta komedia beltzeko thriller film bat da. Gidoia Quentin Tarantino gidoigile eta zuzendariak idatzi zuen. Christian Slater, Patricia Arquette, Dennis Hopper, Val Kilmer, Gary Oldman, Brad Pitt eta Christopher Walken aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Clarence (Christian Slater) gazte bakartiak bere urtebetze eguna betiko Detroit hiriko zinema areto batean kung-fu filmak ikusiz igaroko du. Aretoan dagoela, Alabama (Patricia Arquette) neska gazte eder eta ileoria ezagutuko du, eta bi gazteek elkarrekin pasioz beteriko gaua igaroko dute. Neska, berez, Clarencen nagusiak urtebetetze oparo gisa oparitutako emagaldua da. Halere, Clarencek neska prostituzioaren mundutik aldenduarazi nahiko du, baina horretarako Alabamaren gauzak jasotzera doanean neskaren txuloari (Gary Oldman) aurre egin beharko dio.

## Aktoreak

* Christian Slater: Clarence Worley
* Patricia Arquette: Alabama Whitman
* Michael Rapaport: Dick Ritchie
* Bronson Pinchot: Elliot Blitzer
* Saul Rubinek: Lee Donowitz
* Dennis Hopper: Clifford Worley
* James Gandolfini: Virgil
* Gary Oldman: Drexl Spivey
* Christopher Walken: Don Vincenzo Coccotti
* Chris Penn: Nicky Dimes detektibea
* Tom Sizemore:e Cody Nicholson detektibea
* Michael Beach: Wurlitzer ofiziala
* Brad Pitt: Floyd
* Val Kilmer: "Mentor" (Elvis Presley)
* Samuel L. Jackson: Big Don
* Conchata Ferrell: Mary Louise Ravencroft
* Anna Thomson: Lucy
* Paul Bates: Marty
* Victor Argo: Lenny
* Frank Adonis: Frankie (Franco)
* Kevin Corrigan: Marvin
* Paul Ben-Victor: Luca
* Eric Allan Kramer: Boris
* Ed Lauter: Quiggle kapitaina

## Kanpo estekak

* True Romance filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1127709
* Multimedia: True Romance / Q1127709
# True Grit (1969ko filma)

True Grit (euskaraz Benetazko Kemena) 1969ko Henry Hathaway estatubatuar zinema zuzendariak zuzendutako western film bat da. 1968ko Charles Portis idazlearen izenburu berdineko eleberrian oinarritua dago. John Wayne, Kim Darby, Glen Campbell, Robert Duvall, Jeff Corey, Dennis Hopper, Strother Martin eta John Fiedler aktoreek antzeztu zuten.
1969ko Gizonezko aktore onenaren Oscar Saria (John Wayne) irabazi zuen, bai eta Jatorrizko abesti onenaren Oscar Sariaren izendapena jaso ere (abestia: True Grit, egileak: Elmer Bernstein, musika; Don Black, hitzak).
2010ean izenburu berdineko berregokitzapena zinemaratu zen, Coen anaiek zuzendu eta Jeff Bridges, Matt Damon, Josh Brolin, Barry Pepper eta Hailee Steinfeld aktoreek antzeztua.

## Argumentua

Oharra: Atal honek istorio osoa edo amaiera argitzen du.
Rooster Cogburn (John Wayne) marshall adindu, zurrutero eta begibakar bat da. Behinola, Mattie Ross (Kim Darby) neska gazte kementsu eta egoskorrak kontratatuko du, hark neskaren Frank Ross (Frank Ross) aitaren hiltzailea, Tom Chaney (Jeff Corey), atzeman dezan. Gainera, betebehar honetan La Boeuf (Glen Campbell) Texas Rangerraren laguntza ere izango dute.

## Aktoreak

* John Wayne: Rooster Cogburn
* Kim Darby: Mattie Ross
* Glen Campbell: M. Leboeuf, Texas Rangerra
* Jeremy Slate: Emmett Quincy
* Robert Duvall: "Lucky" Ned Pepper
* Jeff Corey: Tom Chaney
* Dennis Hopper: Moon Garrett
* Strother Martin: G. Stonehill kolonela
* John Fiedler: Daggett abokatua
* James Westerfield: Parker epailea
* John Doucette: Sheriffa
* Hank Worden: R. Ryan, Fort Smitheko lurperatzailea
* Frank Ross: Frank Ross

## Kanpo estekak

* IMDBko fitxa irakurgai (Ingelesez)
* Datuak: Q603263
* Multimedia: True Grit (1969 film) / Q603263
# Trueba

Trueba esanahi desberdineko hainbat gauza eta hainbat pertsonairen abizena izan daiteke:

## Pertsonaiak

* Fernando Trueba, zinema zuzendari madrildarra.
* Antonio Trueba, idazle bizkaitarra.
* David Trueba, idazle, aktore, zinema zuzendari eta gidoilari madrildarra.
* Trueba familia, Isabel Allenderen La Casa de los Espíritus eleberriko pertsonaiak.
* Antonio Trueba Aginagalde Zumaiako musikaria

## Lekuak

* Trueba zinema, Bilboko antzinako zinema.
* Trueba zinema, Donostiako zinema.
* Trueba ibaia, Burgosko Espinosa de los Monteros udalerrian dagoen ibaia.
* Trueba kalea, Donostiako kalea.
# Trueba (ibaia)

    Artikulu hau ibaiari buruzkoa da; beste esanahietarako, ikus «Trueba».
Trueba Gaztelako ipar-ekialdeko ibaia da, Nela ibaiaren adarra. 1080 metroko altueran, Estacas de Trueba mendatean, jaioa, Espinosa de los Monteros eta Medina de Pomar udalerriak zeharkatzen ditu Nelara bere urak isuri arte. Seco ibaia du ibaiadar nagusia.

## Kanpo estekak

* Datuak: Q12201551
* Multimedia: Trueba River / Q12201551
# Trueba zinema (Bilbo)

Trueba zinema Bilboko Abando auzoko Colon de Larreategi kaleko 9. zenbakian egondako zinema da.
Zinemak ateak ixtean, eraikina behera bota eta hotel bat eraiki zuten bertan, "Abando Hotela".

## Ikus, gainera

* Bilboko zinemen zerrenda

## Kanpo estekak

* (Gaztelaniaz) Antzinako Bilboko zinemen aipamena Fant zinema festibalaren webgunean.
* Datuak: Q12268255
# True Grit (2010eko filma)

True Grit (euskaraz, Benetako kemena) Joel Coen eta Ethan Coen estatubatuar zinema zuzendari, ekoizle eta gidoigileek zuzendu, ekoitzi eta idatzitako 2009ko western filma da. Berez, 1969an John Wayne aktoreak antzeztutako izenburu bereko filmaren berregokitzapena da, biak ere 1968ko Charles Portis idazlearen izenburu bereko eleberrian oinarrituta. Jeff Bridges, Matt Damon, Josh Brolin, Barry Pepper eta Hailee Steinfeld aktoreek antzeztu zuten.
Hamar Oscar Sarietarako izendapen jaso zituen baina ez zuen bat bera ere irabazi.

## Argumentua

Oharra: Atal honek istorio osoa edo amaiera argitzen du.
Mendebalde Urruna. Mattie Ross (Hailee Steinfeld) 14 urteko neskatilak, mendeku asmoz, aita hil zion Tom Chaney (Josh Brolin) bidelapurraren bilaketari ekin dio. Rossek Rooster Cogburn (Jeff Bridges) polizia ofiziala konbentzitu du bilaketan lagun diezaion; jada urtetan gora eta pisuz aspaldi pasatako gizon alkoholikoa, hura sheriffaren hitzetan gaiztoenen artean gaiztoena delako soilik kontratatu du. Chaney atzeman nahian dabilen LaBouef (Matt Damon) Texas Rangerra ere elkartu zaie.

## Aktoreak

* Jeff Bridges: Reuben J. "Rooster" Cogburn, USMS
* Matt Damon: LaBoeuf, Texas Rangerra
* Josh Brolin: Tom Chaney
* Barry Pepper: Ned "Lucky" Pepper
* Hailee Steinfeld: Mattie Ross
* Domhnall Gleeson: Moon (Haurra)
* Bruce Green as Harold Parmalee
* Ed Lee Corbin: Hartza Gizona (Forrester doktorea)
* Roy Lee Jones: Yarnell Poindexter
* Paul Rae: Emmett Quincy
* Nicholas Sadler: Sullivan
* Dakin Matthews: Stonehill kolonela
* Elizabeth Marvel eta Ruth Morris: 40 urteko Mattie
* Leon Russom: Sheriffa
* Jake Walker: Isaac Parker epailea
* Don Pirl: Cole Younger
* James Brolin: Frank James (krediturik gabeko kameoa)
* Jarlath Conroy: Ehorzlea
* J. K. Simmons: J. Noble Daggett abokatua (ahotsa bakarrik; krediturik gabe)

## Ikus gainera

* True Git (1969ko filma)

## Kanpo estekak

* True Grit filmaren iragarkia ikusgai. Youtube.com (Ingelesez)
* True Grit filmaren IMDBko fitxa irakurgai (Ingelesez)
* Datuak: Q326114
# Terapia existentzial

Terapia existentzialak medikoa baino ikuspegi terapeutiko filosofikoagoa du, psikoterapia humanista deritzenen barruan kokatua, eta bere ikuspegia filosofia fenomenologiko-existentzialetan oinarritzen du. Nietzsche, Kierkegaard, Husserl, Heidegger, Sartre, Merleau-Ponty edota Martin Buber filosofoen lanetan oinarrituta dago.
Eredu horren arabera, gizakia etengabe garatzen eta eboluzionatzen ari da, eta horrek etengabeko mugimendua eta prozesuak eskatzen ditu. Pertsona bere ingurunearekin etengabeko harremanean dago, izan ere, munduan-dagoen-izaki gisa ikusten da (dasein), eta horrek bere existentziak erantzuna eskatzen dioten zirkunstantziei etengabe aurre egin behar diela esan nahi du.

## Erreferentziak

* ↑ Euskalterm: [Hiztegi terminologikoa] [2008]

## Kanpo estekak

* Datuak: Q556014